  Виталий Пронин Кылем арын Кез каргуртысь шор ёзо школаын усьтӥськиз экспериментальной кино пуктонъя «Портобелло» студия. Сое кылдытыны кичӧлтонэн потӥзы журналистикая кружоке ветлӥсь нылъёс но пиос. Кивалтӥсьсы - егит дышетӥсь Никита Ильин - соослэсь мылкыдзэс санэ басьтӥз.Озьы пиналъёс басьтӥськи-зы видеокамера борды - пӧртэм темалы сӥзем фильмъёс пуктыны кутскизы. Ӝоген асьсэ кужымен ӟеч камера но басьтыны пӧрмытӥзы. Школа но юрттӥз - штативъёс но, компьютер но висъяз. Визь-кенеш кулэ луыку, вазиськылӥзы «Мынам Удмуртие» телерадиоканалысь специалистъёслы. Соос юрттэмъя «Портобеллоысь» егитъёс кылем арын сӥзьыл пуктӥзы удмурт кылын «Constanta Яратон» («Постоянная любви») фильмзэс.Огпол студилэн кивалтӥсез ивор кылӥз: Кировын, пе, радъяське экспериментальной кино пуктӥсьёслы сӥ-зем «Встречи на Вятке» ӵошатскон. Егитъёс отчы пыриськоно кариськизы.- Удмурт фильмамы чузъяськиз 11-тӥ классысь Тимур Худяковлэн удмурт «Яратон в 30 мегатонн» кырӟанэз, - вера Н. Ильин. - Учкисьёслэн но, дунъясьёслэн но сюлмазы со юн лякиськиз. Озьы милемлы кыл вылын эшшо одӥг номинация «лякизы» на - «Арлэн усьтонэз».«Constanta Яратон» фильм пусъемын «Дебют» номинациын, студиысь нылъёслы но пиослы сётэмын II степенё диплом. «Фильм пуктӥсь устоез оператор» нимын данъямын Н. Ильин. Со пусъемын тодмо операторлы Э. Розовскийлы сӥзем премиен. Нялтас вераса, солэн ки улысьтыз потӥзы «Белое солнце пустыни», «Человек-амфибия» тодмо фильмъёс. Никиталы бадӟым сцена вылысен сётӥзы «Встречи на Вятке» конкурслэсь пуссэ (статуэтказэ).Ватсано на: «Портобелло» студия, дипломен сяна, пусъемын на синпель кузьымен - «Орлёнок» лагерьын ортчись «Бумеранг» фестивале ӧтёнэн. Солэн данэз бадӟым. Отчы арлы быдэ пырисько кино пуктонэн вырись нылпиосты огазеясь тужгес ӟеч студиос. Соосты нодъяло киноиндустриысь нимо-дано адямиос.Та вормон бурдъяз Кезысь егитъёсты. Али соос басьтӥськизы выль удыс борды - асьсэды эскеро туспуктонын.Елена Тугашова. Теги: Адемкарымон Егитъёс Школа  